
Joseph  Smiths  guddommelige  Mission 

af  Apostel  Joseph  F.   Merrill.     


Hvis  Joseph  Smith  ikke  blev  guddommeligt  kaldt,  saa 
havde  Mormonismen  sin  Oprindelse  i  et  Falsum  og  er  kun 
en  anden  menneskelavet  Religion.  Joseph  Smith  gjorde 
Krav  paa  at  være  meget  mere  end  nogen  anden  af  vor  Tids 
religiøse  Reformatorer.  Hvis  hans  Paastande  er  falske,  saa 
var  han  den  ringeste  af  alle  Reformatorer  og  hans  Tilhæn- 
gere de  mest  bedragne  religiøse  Mennesker. 

Joseph  Smith  var  Søn  af 
fattige  og  nøjsomme  Bøn- 
der. Deres  stræbsomme 
Hænder  var  kun  i  Stand  til 
at  give  dem  en  beskeden 
Eksistens  selv  med  det 
haardeste  Arbejde.  For  at 
forbedre  deres  Forhold, 
flyttede  Familien  i  Josephs 
tidlige  Barndom  fra  Ver- 
mont til  New  Hampshire 
(hvor  Joseph  ramtes  af  en 
alvorlig  Sygdom)  og  siden, 
i  hans  tiende  Aar,  til  Man- 
chester i  det  vestlige  New 
York.  I  disse  Aar  fik  Bør- 
nene kun  en  meget  man- 
gelfuld Undervisning.  Un- 
der disse  vanskelige  For- 
hold naaede  Joseph  Foraaret  1820,  ved  Begyndelsen  af  det 
femtende  Aar. 

Hans  Forældre  var  fattige,  men  det  var  ærlige,  gudfryg- 
tige Mennesker.  De  elskede  deresBørn.  Resultatet  var  et 
Hjem,  i  hvilket  Harmoni  og  Kærlighed  herskede,  men  hvor- 
fra denne  Verdens  Goder  næsten  var  forsvundet.  Da  Fami- 
lien var  religiøst  interesseret,  interesserede  de  enkelte  Med- 
lemmer sig  en  Del  for  Egnens  religiøse  Bevægelser.  De 
læste  ogsaa  deres  Bibel. 

Tidligt  om  Foraaret  1820  prøvede  Joseph  at  afgøre  for 
sig  selv,  hvilken  Kirke  han  skulde  slutte  sig  til.  Han  læste 
i  første  Kapitel  af  Jakobs  Brev. 

Men  dersom  nogen  af  eder  fattes  Visdom,  han  bede  derom  til 
Gud,  som  giver  alle  gerne  og  uden  Bebrejdelse,  saa  skal  den 
gives  ham.  Men  han  bede  i  Tro,  uden  at  tvivle.   (Jakob  1:5). 

Dette  Skriftsted  var  en  berigende  og  betagende  Opdagel- 


Grundlicggeren. 
I  denne  Artikel  præsen- 
terer Dr.  Merrill,  tidligere 
Præsident  for  Den  euro- 
pæiske Mission,  os  for  vor 
Kirkes  første  Profets  Hi- 
storie og  Paastande.  Me-, 
dens  Joseph  Smith  anses 
for  at  være  Mormonismens 
Grundlægger,  fillagde  han 
selv  guddommelig  Inspira- 
tion og  Aabenbaring  al 
Æren.  Denne  Artikel  er 
taget  fra  en  Haandbog, 
som  Forfatteren  nylig  har 
skrevet  om  Kirkens  Grund- 
principper. 

se.  Det  viste  Vejen  ud  af  den  Forvirring,  hvori  Joseph  bc- 
fandt  sig.  Han  troede  ubetinget  paa  Bibelen.  Man  beslutte- 
de sig  til  at  »bede  til  Gud«  og  gik  ud  i  Skoven  for  at  bede 
med  det  Resultat,  at  det  herligste  Syn,  som  nogensinde 
var  givet  et  Menneske,  aabnedes  for  ham.  Han  saa  Faderen 
og  Sønnen,  hørte  deres  Stemmer  og  modtog  deres  Hud- 
skab. 

Ja,  denne  ringe  Farmers  Søn  opdagede  pludseligt  mere 
om  Gud  end  alle  Verdens  Prædikanter  nogensinde  havde 
lært  og  erfaret.  Han  lærte,  at  Faderen  og  Sønnen  er  indivi- 
duelle og  særskilte  herlige  Personer,  i  hvis  Billede  Menne- 
sket er  skabt.  Han  fortæller: 

Jeg  havde  virkelig  set  et  Lys,  og  midt  i  det  Lys  saa  jeg  to 
Personer,  og  de  talte  virkelig  til  mig,  og  selv  om  jeg  blev  hadet 
og  forfulgt  for  at  sige,  at  jeg  havde  haft  et  Syn,  var  det  dog 
sandt  ...  jeg  blev  ledet  til  at  sige  i  mit  Hjerte:  Hvorfor  forfølge 
mig  for  at  sige  Sandheden?  Jeg  havde  virkelig  set  et  Syn.  Jeg 
vidste  det,  og  jeg  vidste,  at  Gud  vidste  det,  og  jeg  kunde  ikke 
nægte   det. 

Det  var  ca.  3å  Aar  senere  den  21.  September  1823,  at 
Joseph  fik  Besøg  af  en  anden  herlig  himmelsk  Budbringer 
i  den  opstandne  Engel  Moronis  Skikkelse,  som  fortalte 
ham  om  nogle  indgraverede  Guldplader  i  en  Stenkasse  i 
en  Høj  nærved  —  Cumorah  Høj.  Af  denne  Budbringer 
lærte  Joseph  igen  mere  om  Engle,  end  hele  den  øvrige  Ver- 
den kendte.  Han  lærte,  at  de  ogsaa  er  virkelige,  personlige 
Væsener  (uden  Vinger),  og  at  Moroni  var  en  opstanden 
Person  —  et  følbart  Væsen  —  som  havde  levet  paa  det 
amerikanske  Fastland  ca.  1400  Aar  før.  Han  vidste  nu,  at 
Gud  og  Engle  er  virkelige  Personligheder,  og  at  Himmelen 
er  et  virkeligt  Sted,  hvor  disse  Personligheder,  om  hvis 
Eksistens  han  nu  var  absolut  overbevist,  opholder  sig. 

Men  der  skulde  komme  endnu  mere  Kundskab.  Joseph 
og  hans  Ven  Oliver  Cowdery  gik  ud  i  Skovene  ved  Susque- 
hanna  Floden  for  at  bede  den  15.  Maj  1829,  og  der  blev  det 
dem  tilladt  at  modtage  Besøg  af  en  anden  himmelsk  Bud- 
bringer —  den  opstandne  Johannes  den  Døber,  den  samme 
Person,  som  døbte  Jesus  i  Jordans  Flod.  Denne  Budbringer 
kom  og  ordinerede  disse  to  unge  Mænd  til  det  aaronske 
Præstedømme  —  Myndighed  til  at  prædike,  lære  og  døbe 
i  Jesu  Kristi  Navn,  en  Myndighed  som  ikke  noget  andet 
dødeligt  Væsen  besad  paa  denne  Tid. 

Men  endnu  større  Velsignelser  ventede  ham.  Nogle  faa 
Uger  senere  fik  de  atter  Privilegiet  at  modtage  himmelske 
Sendebud  —  Apostlen  Peter,  Jakob  og  Johannes,  som  stod 
i  Spidsen  for  Kirken,  da  den  opstandne  Kristus  blev  op- 

taget  til  Himmelen.  Disse  tre  Budbringere  beseglede  paa 
Joseph  og  Oliver  Cowdery  det  melkisedekske  Præstedømme 
og  Apostelembedet.  Saaledes  blev  det  hellige  Prøstedømme 
i  dets  Fylde  atter  givet  til  Jorden,  hvorfra  det  var  blevet 
taget  i  den  første  kristne  Tidsperiode. 

Saaledes  paastod  Joseph  Smith  i  sine  Drenge-  og  Mand- 
doms-Aar,  at  han  havde  faaet  en  Del  Besøg  af  høje,  him- 
melske Væsener.  Hvad  Bevis  har  vi  for,  at  disse  Paastande 
er  sande? 

Dette  Spørgsmaal  berører  selve  Problemets  Kerne.  Mor- 
monismen baserer  alt  paa  disse  Paastandes  Gyldighed.  Hvis 
de  er  falske,  er  Kirken  kim  en  menneskelig  Institution, 
som  havde  sin  Oprindelse  i  et  Falsum.  Det  vilde  være  yderst 
ubehageligt  for  dens  Medlemmer,  idet  alle  deres  Haab  paa 
denne  Maade  vilde  blive  knust.  Men  en  saadan  Skæbne  vil 
ikke  vederfares  dem,  for  Joseph  Smith  var  i  Sandhed  kal- 
det af  Gud,  og  hans  Paastande  om  Tilkendegivelser  og 
Aabenbaringer  fra  Himmelen  var  og  er  sande.  Disse  Kends- 
gerninger burde  man  altid  have  for  Øje. 

Beviserne  er  af  to  Slags  -  -  ydre  og  indre.  Ydre  Beviser 
er  dem,  som  ethvert  frisindet  og  ærligt  Menneske  har  Lov 
at  undersøge;  medens  den  indre  Slags  er  begrænset  til  for- 
holdsvis faa  --  dem  til  hvem  Herren  har  aabenbaret  Sand- 
heden. Denne  Overbevisning,  der  kommer  gennem  den  Hel- 
ligaands  Paavirkning,  d.  v.  s.  ved  guddommelig  Aabenba- 
ring  er  det  bedst  mulige  Bevis.  Vore  Sanser  kan  bedrage 
os  -  -  to  Mennesker  ser  sjældent  en  Begivenhed  nøjagtig 
paa  samme  Maade  eller  opfatter  ens,  hvad  de  hører;  men 
ingen  bliver  nogensinde  vildledt  af  denHelligaand.  Der  er 
Tusinder  og  atter  Tusinder  af  Sidste  Dages  Hellige,  som 
har  faaet  et  guddommeligt  Vidnesbyrd  om,  at  Joseph  Smith 
var  en  Profet,  kaldet  af  Gud. 

Men  de  ydre  Beviser  paa,  at  han  var  ægte  og  uforfal- 
sket er  mange  og  overbevisende.  De  mest  fremtrædende  af 
disse  er  inaaske  hans  Opnaaelser,  saa  kommer  hans  Lær- 
domme og  til  Slut  han  Personlighed  og  Karakter. 

Joseph  Smith  havde  ikke  Fordelen  af  nogen  særlig  glim- 
rende Skoleuddannelse,  endsige  Universitetsuddannelse. 
Biblioteker,  Musa^er  og  lignende  kulturelle  Institutioner 
var  ukendt  for  ham  i  hans  Ungdom.  Dog  gav  han  Verden 
umaådelig  megen  mere  virkelig  Kundskab  om  Gud  og  sande 
religiøse  Doktriner,  end  hele  Verden  havde  kendt  i  Aar- 
hundreder.  Sandheden  om  Guddommens  Natur  og  Person 
var  gaaet  fuldstændigt  tabt.  Skrøkkelige  Lærdomme,  som 
Børns  Fortabelse  og  en  bogstavelig  Sø  af  Ild  og  Svovl  som 
en  evig  Straf  for  dem,  som  »døde  uden  Loven«,  blev  i  vid 

Udstrækning  prædiket  og  troet.  Ydermere,  Nødvendigheden 
af  himmelske  Sendebud  til  at  staa  i  Forbindelse  med  Men- 
nesker, guddommelig  Aahenbaring  til  at  bringe  Verden 
Lys  og  Sandhed  og  Præstedømmet  som  en  Nødvendighed 
til  at  administrere  Evangeliets  Ordinancer  blev  næsten,  om 
ikke  helt,  fornægtet.  Joseph  Smiths  Lærdomme  udmærker 
sig  ved  Klarhed,  Fasthed  og  Skønhed.  De  harmonerer  fuld- 
stændigt med  alle  Bibelens  inspirerede  Lærdomme. 

Hans  Opnaaelser  —  hvad  han  udrettede  —  er  paa  sam- 
me Maade  bemærkelsesværdige.  Lad  os  erindre,  at  han 
altid  arbejdede  under  Vanskeligheder.  Han  var  næsten  til 
Stadighed  forfulgt,  og  hans  Liv  var  hyppigt  i  Fare,  mange 
Gange  direkte  efterstræbt.  Han  var  uberettiget  arresteret  et 
Hundrede  Gange  eller  mere  og  slæbt  for  de  forskellige  Ret- 
ter, men  ligesom  Pilatus  i  fordums  Tid,  som  underkastede 
Jesus  Forhør,  kunde  Retten  ikke  konstatere  nogen  Skyld 
hos  ham.  Der  behøves  intet  stærkere  Bevis  end  hans  gen- 
tagne Løsladelser  og  Frifindelser  til  at  bevise  den  Ond- 
skab, der  dikterede  hans  talrige  Arrestationer.  Naturlig- 
vis fandt  de  mange  Overgreb  i  det  store  og  hele  Sted  uden 
Myndighedernes  Samtykke. 

Dog  til  Trods  for  de  mange  og  stadige  Vanskeligheder, 
som  vilde  have  knust  ethvert  almindeligt  Menneske,  arbej- 
dede Joseph  Smith  ufortrødent  videre,  og  i  det  korte  Tids- 
rum af  femten  Aar  fra  1829 — 1844  udførte  han  det  til- 
syneladende umulige.  Han  skænkede  Verden  store  Sand- 
heder, som  den  ikke  kendte.  Han  oversatte  hele  Bibelen 
paany.  Han  skrev  seks  store  Bind  om  Kirkens  Historie. 
Han  oversatte  Mormons  Bog  i  den  bemærkelsesværdigt 
korte  Tid  af  tre  Maaneder.  Han  oprettede  en  næsten  fuld- 
kommen kirkelig  Organisation.  Han  byggede  to  Templer, 
anlagde  Byer  efter  nye  og  smukke  Linier.  Han  lærte  og 
ledede  et  forarmet  Folk  i  yderst  vanskelige  Tider,  og  dog 
havde  han  Tid  til  at  være  munter  og  omgaas  sit  Folk. 

Som  Personlighed  var  Joseph  Smith  —  ifølge  Venners 
saavel  som  Fjenders  Udsagn  —  i  allerhøjeste  Grad  enestaa- 
ende.  Hans  Væsen  og  Færden  skaffede  ham  mange  Venner, 
hans  Tilstedeværelse  var  ensbetydende  med  Indflydelse  og 
Magt;  alligevel  var  han  venlig  og  god  mod  alle  —  de  rin- 
geste saa  vel  som  de  rigeste.  Alle  er  enige  om,  at  han  lig- 
nede og  optraadte  som  en  Profet  og  Fører  for  Menneskene. 
Naar  man  tager  hans  Mangel  paa  Uddannelse  og  stadige 
Vanskeligheder  i  Betragtning,  stempler  hans  vidunderlige 
Opnaaelser  i  det  korte  Tidsrum  af  femten  Aar  ham  saa 
ikke  som  et  af  de  mærkeligste  Mennesker,  som  nogensinde 
har  levet?  Han  kan  kun  forstaas  som  en,  der  var  under 
guddommelig  Ledelse. 

Israels  Adspredelse 

—  af  Ældste  Matthias  F.  Cowley.  — 

Israels  Folk  ejede  Palæstina.  Moses  og  Josva  fremlagde 
begge  Guds  Lov  for  dem.  De  blev  instrueret  om,  at  hvis  de 
var  lydige  mod  Lovene,  vilde  de  kunne  besidde  Landet, 
men  hvis  de  ikke  var,  vilde  de  blive  drevet  ud  af  deres 
Fjender.  »Og  jeg  vil  gøre  Landet  øde  ...  Men  eder  vil  jeg 
sprede  iblandt  Hedningerne  ...  og  eders  Land  skal  vorde 
øde,  og  eders  Stæder  skal  vorde  en  Ørk.«  (3.  Mosebog  26  : 
32-33.)  »Og  Herren  skal  adsprede  dig  iblandt  alle  Folk 
fra  den  ene  Ende  af  Jorden  til  den  anden  Ende  af  Jorden.« 
(5.  Mosebog  28  :  64.) 

Meget  lig  disse  Forudsigelser  af  Moses  er  Messias  høj- 
tidelige Profeti  omtrent  1500  Aar  senere.  »Thi  der  skal  være 
stor  Nød  paa  Jorden  og  Vrede  over  dette  Folk.  Og  de 
skulle  falde  for  Sværdets  Od  og  føres  fangne  til  alle  Hed- 
ningerne; og  Jerusalem  skal  nedtrædes  af  Hedningerne, 
indtil  Hedningernes  Tid  fuldkommes.«  (Lukas  21  :  23— 
24.) 

Da  Frelseren  kom,  var  Landet  hovedsageligt  beboet  af 
Juda  Stamme,  som  senere  blev  spredt  blandt  alle  Jordens 
Nationer.  De  andre  af  Israels  Stammer  blev  ført  fangne  af 
Syrerkongen  Shalmanezer  og  kom  aldrig  tilbage  til  deres 
forjættede  Land.  De  er  blevet  udstødte.  Deres  Tilholdssted 
kendes  ikke  blandt  Jordens  Hedninger,  end  ikke  i  Dag. 

Medlemmer  af  Juda  Stamme  er  spredt  blandt  de  he- 
denske Nationer;  derfor  taler  Esajas  om  dem  som  Juda 
adspredte  og  de  andre  Grene  af  Israel  som  Israels  udstødte. 
En  Del  af  Efraims  Hus  er  ogsaa  blandet  med  de  hedenske 
Nationer. 

Profeten  Hoseas  taler  om  dem  i  følgende  Vending: 
»Efraim,  han  blander  sig  med  Folkene,  Efraim  er  som  en 
Kage,  der  ikke  er  vendt.«  Ødelæggelsens  frygtelige  Haand 
faldt  paa  Juda  oprørske  Børn,  da  Jeursalem  under  den 
romerske  Hær  under  Anførsel  af  Titus  og  Vespasian  blev 
belejret  og  indtaget.  Templet  blev  ødelagt,  Byen  blev  lagt 
øde,  og  mange  Mænd,  Kvinder  og  Børn  blev  skaanselsløst 
dræbt.  De,  der  undslap  denne  Skæbne,  blev  ført  fangne 
bort,  og  deres  Efterkommere  vil  aldrig  komme  tilbage  før- 
end »Hedningernes  Tid  fuldkommes«. 

Historien  beretter  uden  Tvivl  om,  hvor  frygteligt  og  bog- 
staveligt de  forskellige  Ting  i  disse  Forudsigelser  er  blevet 
opfyldt.  Israel  er  som  et  Hele  en  udstødt.  Efraim  og  Juda 
er  blevet  spredt.  Jøderne  er  blevet  forfulgt,  myrdet  og  un- 

dertrykt  og  er  —  som  Moses  profeterede  —  blevet  et  Mund- 
held hos  alle  hedenske  Nationer. 

I  de  sidste  Dage  vil  Esajas  Ord  blive  opfyldt.  »Trøster, 
trøster  mit  Folk,  siger  eders  Gud,  taler  kærligt  til  Jerusa- 
lem og  raaber  til  den,  at  dens  Strid  er  fuldendt,  at  dens 
Skyld  er  betalt,  at  den  har  faaet  dobbelt  af  Herrens  Haand 
uagtet  alle  dens  Synder.«    (Esajas  40  :  1 — 2.) 


Evangeliet  paa  Sydhavsøerne 

—  Hawaii  — 

ved   Richard   Hyland. 


I  næsten  100  Aar  har  Kirkens  Missionærer  prædiket  det  gen- 
givne Evangelium  paa  Sydhavsøerne  og  specielt  paa  Hawaii, 
Tonga,  Samoa  og  New  Zealand. 

I  Henhold  til  vor  Tro  stammer  disse  Folkeslag  fra  Nephiterne 
og  Lamaniterne,  som  vi  læser  om  i  Mormons  Bog.  Tre  forskel- 
lige Gange  emigrerede  der  Folk  fra  den  østlige  Del  af  Verden 
til  det  amerikanske  Fastland,  og  første  Gang  skete  det  ved 
Babels  Forvirring.  At  de  indfødte  paa  Sydhavsøerne  har  gamle 
Sagn  blandt  sig,  som  gaar  parallelt  med  det  gamle  Testamentes 
historiske  Beretninger  er  et  stort  Bevis  for  deres  hebraiske  Op- 
rindelse, saadan  som  Mormons  Bog  fortæller. 

Du  har  ingen  Anelse  om,  hvad  der  venter  dig.  Du  kom- 
mer som  rundt  en  Kurve  paa  Vejen,  og  uden  at  du  ved  af 
det,  er  du  der.  Det  er  saa  forskellig  fra,  hvad  der  venter 
dig,  du  faar  en  Følelse  af,  at  det  ikke  er  virkeligt  —  at  det 
ikke  hører  til  der;  men  allerede  da  har  du  set  saa  meget 
af  Oahu,  at  du  forkaster  alle  dine  tidligere  Forestillinger. 
Du  stirrer  og  stirrer,  men  kan  ligesom  ikke  fatte  det.  Op 
fra  det  dybblaa  Stillehav  hæver  de  purpurrøde  vulkanske 
Fjeld  sig  med  grønne  Dale  og  Kløfter. 

Pludselig  standser  dit  søgende  Blik,  og  en  Følelse  af,  at 
du  er  ved  Rockefeller-Center  i  New  York  betager  dig,  du 
ser  noget  vidunderligt  —  Laie  Tempel.  Naar  du  ser  dette 
ultramoderne  Anlæg  med  dets  dejlige,  rene  Linier,  bliver 
du  helt  maalløs.  Efter  en  Stund  spørger  nogen: 

»Hvad  i  al  Verden  er  det?« 

»Laie  Mormontempel.« 

»Mener  De  virkelig,  at  dette  er  et  Mormontempel?« 

»Intet  andet,  hverken  mer  eller  mindre.« 

Aldeles  uforstaaelig. 

»Er  der  virkelig  nok  Mormoner  paa  Hawaii,  at  de  kan 
bygge  et  saadant  Tempel?  Det  maa  have  kostet  « 

»Omkring  1  Million  Kroner,  og  der  findes  14.000  Sidste 

Dages  Hellige  paa  Hawaii.  Et  stort  Arbejde  er  her  blevet 
udført  af  Kirkens  Folk.« 

I  Henhold  til  vor  Kirkes  La^re  stammer  den  polynesiske 
Race  fra  Israeliterne  —  Efterkommere  af  Joseph,  som  blev 
solgt  til  Ægypten,  og  disse  kom  hid,  efter  at  deres  Fædre 
først  havde  bosat  sig  paa  det  amerikanske  Fastland,  ca. 
600  Aar  før  Kristus. 

I  Aaret  1865  skrev  Brigham  Young  til  Kong  Kameha- 
meha  V:  »Vi  tror,  Deres  Majestæt,  at  Folket  af  Deres  Na- 
tion er  af  Israels  Hus  og  Arvinger  til  alle  Løfter  og  Vel- 
signelser, som  Herren  gav.« 

De  blandt  Kirkens  Folk,  som  studerer  denne  Race  Men- 
nesker finder,  at  alle  Sydhavsøernes  indfødte  er  af  en  og 
samme  Oprindelse  og  har  fundet  ved  genealogiske  Under- 
søgelser, at  Navnene  og  Familielinierne  strækker  sig  lige 
fra  Hawaii  til  New  Zealand.  De  tæller  65  Generationer  til- 
bage, og  da  kommer  de  til  en  Person  ved  Navn  Hema,  som 
efter  Maori-Legenden  skulde  have  ledet  Emigranter  til  New 
Zealand. 

Denne  Legende  er  i  Overensstemmelse  med  den,  de  har 
paa  Hawaii. 

Maaske  den  mest  interessante  af  alle  Legender  er  Men- 
neskets Skabelse,  ved  blot  at  forandre  Navnene  kunde  det 
sættes  ind  i  det  gamle  Testamente  uden  at  forandre  et  Bog- 
stav. Legenden  lyder  saaledes:  »I  Begyndelsen  var  Kuka- 
nakahi  eller  en  Treenighed  af  Kane,  Ku  og  Lano.  Den 
første  var  Hovedet,  Ku  var  den  ødelæggende  Kraft  i  Natu- 
ren, og  Lano  var  en  hvid  Gud.  Det  var  den  sidste,  som  Ha- 
waiianerne troede  kom  til  dem,  da  Kaptajn  Cook  opdagede 
Øerne  i  1778,  Kane,  som  var  almægtig,  skabte  3  Himle, 
Hærskarer  af  Aander,  Jorden,  Maanen  og  Solen.  Kane 
skabte  Kumuhomia  —  Mennesket.  Af  sit  eget  Spyt  og  rødt 
Ler  skabte  han  et  Legeme  med  et  Hoved  af  hvidt  Ler, 
blæste  paa  det,  og  det  blev  levende. 

Fra  dette  Legeme  tog  han  et  Ben  og  skabte  Kealoku- 
horma  —  den  første  Kvinde.  Det  er  af  Værdi  at  nævne,  at 
»Edum«,  som  er  det  hebraiske  Ord  for  »Adam«  betyder 
»rød«,   i    Forbindelse   med   Hawaiianernes   røde   Ler-Mand. 

Kumuhorma  og  Kealokuhorma  levede  i  det  skønne  Land, 
som  kaldtes  Kaluna-wai-han-ola  eller  Landet  med  de  gud- 
dommelige Vande.  I  dette  Land  var  der  to  forbudne  Træer. 
Et  af  dem  et  Brødfrugttræ  kaldtes  Ula-kapu-o-Kane. 

Medens  Manden  og  Kvinden  boede  i  det  skønne  Land, 
gjorde  nogle  af  Aanderne  Oprør  —  ledet  af  Kanolao  — 
mod  Kane,  fordi  de  ikke  fik  Lov  at  nyde  »awa«,  en  nar- 
kotisk Drik,  som  ligner  den  samoanske  Drik  »kava«.  Ka- 
nolao ønskede,  efter  at  han  var  uddrevet  af  Himmelen,  at 

skabe  sin  egen  Verden  med  Mennesker,  som  lignede  Kanes 
Skabninger.  Dette  kunde  han  ikke,  da  de  Legemer,  han  for- 
mede, ikke  kunde  faa  Liv.  Forblindet  af  en  rasende  Jalou- 
si tog  han  derpaa  fat  med  at  ødelægge  Kanes  Skabninger. 
Efter  at  have  hvisket  Løgn  i  Kvindens  Øre  spiste  baade 
Kvinden  og  Manden  af  den  forbudne  Frugt,  og  Kane  drev 
dem  begge  ud  af  det  skønne  Land  paa  Grund  af  deres  Uly- 
dighed. 

Senere  fik  Manden  og  Kvinden  to  Sønner,  Laka  og  Ahu. 
Laka  dræbte  Ahu. 

Saaledes  lyder  den  gamle  hawaiianske  Legende.  De  kan 
selv  udlægge  den,  som  De  vil.  I  Tillæg  til  dette  findes  der 
andre  Legender,  som  ligner  de  bibelske  Historier,  og  som 
beviser  deres  hebraiske  Afstamning. 

Hawaiianerne  praktiserer  Omskærelsen,  kender  til  Sæk 
og  Aske  som  Tegn  paa  Sorg.  Renser  deres  Tempel  med  Salt 
og  vasker  dødes  Hjem  med  Saltvand,  havde  Tilflugtssteder, 
som  ikke  maatte  overtrædes,  som  i  det  gamle  Testamentes 
Dage  (3.  Mos.  15.  Kap.).  De  isolerede  Kvinderne  til  visse 
regulære  Perioder. 

Efter  Ønske  har  200  af  Samoas  Sidste  Dages  Hellige 
flyttet  til  Templet  paa  Laie  for  der  bedre  at  kunne  udføre, 
hvad  deres  Tro  forlanger,  og  skønt  Hawaiianerne  for  Stør- 
stedelen er  blevet  amerikaniseret,  holder  Samoanerne  dog 
paa  deres  gamle  Skikke.  Den  polynesiske  Race  er  i  Grun- 
den ikke  et  renligt  Folk,  men  de,  der  har  slaaet  sig  ned 
rundt  om  Templet  paa  Laie  er  helt  forskellige  i  saa  Hen- 
seende. Mormonismen  har  lært  dem,  at  Renlighed  er  næst 
efter  Guddommelighed,  og  heri  har  den  magtet,  ikke  alene 
at  forandre  deres  religiøse  Tro,  men  ogsaa  deres  gamle 
Skikke  og  Vaner. 


Den  danske  Missions  Historie. 


(Fortsat) 
I  Mellemtiden  lejede  Ældste  John  E.  Forsgren  og  Præst 
Andreas  Ågren  en  Sal  og  begyndte  at  prædike  i  Roskilde, 
men  efter  at  der  var  blevet  afholdt  tre  Møder  der,  blev 
Befolkningen  ophidset  af  Præsterne  til  at  jage  Brødrene 
ud  af  Byen.  En  Pøbelskare  kom  en  Aften  og  lavede  Spek- 
takler i  det  Hus,  hvor  Missionærerne  havde  boet;  de  drev 
ogsaa  Ældste  Forsgren  gennem  Gaderne,  slog  ham  og  ge- 
nerede ham  paa  forskellige  Maader  til  sent  om  Natten,  da 
Politiet,  som  var  i  Forbund  med  Pøbelen  under  Foregiven- 

de  af  at  beskytte  ham,  tog  ham  i  Varetægtsfængsel.  Den 
næste  Dag  blev  Brødrene  Forsgren  og  Ågren  begge  sendt 
bort  paa  Borgmesterens  Begæring,  men  Brødrene  proteste- 
rede, og  Borgmesteren  maatte  indrømme,  at  der  ikke  fand- 
tes nogen  Lov,  der  bemyndigede  ham  til  denne  Fremgangs- 
maade,  men  at  han  gjorde  det  for  Fredens  Skyld.  Flere 
andre  Forsøg  paa  at  leje  Mødelokaler  i  Omegnen  af  Kø- 
benhavn slog  fejl,  og  Friluftsmøder  var  ikke  tilladt.  Brød- 
rene var  imidlertid  ikke  saa  let  at  gøre  modløse,  for  efter 
deres  ubehagelige  Oplevelser  i  Roskilde,  begyndte  de  Mis- 
sionærarbejde  i  Hørsholm,  Nord  for  København.  Her  mødte 
de  ogsaa  megen  Modstand  og  foraarsagede  megen  Ophid- 
selse, men  de  fandt  ogsaa  Venner,  som  modtog  deres  Vid- 
nedsbyrd  og  blev  snart  efter  døbt.  En  Gren  af  Kirken  var 
Resultatet  af  deres  Arbejde. 

En  af  de  første  omvendte  til  »Mormonismen«  i  Hørsholm 
var  Niels  Jensen,  der  var  Pottemager  af  Profession,  og  som 
senere  blev  en  velkendt  Beboer  i  det  andet  Ward  i  Salt 
Lake  City,  og  en  Del  andre,  som  senere  blev  trofaste  Med- 
lemmer af  Kirken  i  Bjergenes  Dale.  Blandt  dem  var  afdøde 
Anders  W.  Winberg,  som  blev  en  dygtig  Missionær  i  Dan- 
mark og  Sverige,  emigrerede  til  Utah  og  udførte  senere  en 
god  Mission  i  Skandinavien.  I  mange  Aar  præsiderede  han 
over  de  skandinaviske  Møder  i  Salt  Lake  City,  og  i  1876 
paabegyndte  han  —  med  Brigham  Youngs  Samtykke  — 
Udgivelsen  af  »Bikuben«,  som  indtil  for  et  Par  Aar  siden 
var  Kirkens  Organ  for  de  danske  og  norske  Søskende  i 
Amerika. 

I  sidste  Halvdel  af  Marts  Maaned  blev  den  første  Udgave 
af  en  Sidste  Dages  Helliges  Salmebog  paa  det  danske  Sprog 
udgivet  af  Erastus  Snow  i  København.  De  fleste  af  Sangene 
i  dette  lille  Bind  var  Oversættelser  fra  den  engelske  Sidste 
Dages  Helliges  Salmebog  og  Udvalg  af  danske  Digtere;  nogle 
af  disse  havde  tidligere  været  brugt  af  de  nye  omvendte  i 
deres  Baptistmenigheder.  Oversættelserne  blev  hovedsage- 
lig foretaget  af  Ældste  Peter  O.  Hansen,  og  der  blev  lagt 
særlig  Vægt  paa  at  faa  de  oversatte  Sange  til  at  følge  dem, 
som  de  blev  sunget  af  de  Hellige  i  Zion,  idet  Apostlen 
selv  lærte  dem  at  synge  dem.  Denne  første  Udgave  af  den 
danske  Salmebog  indeholdt  kun  28  Salmer,  men  i  Tillæg 
til  Salmerne  fandtes  der  Uddrag  af  nogle  af  de  vigtigste 
Aabenbaringer,  der  var  blevet  oversat  fra  Pagtens  Bog  sam- 
men med  Trosartiklerne  trykt  og  indbundet  i  samme  Bind. 
I  den  Form  gav  den  lille  Bog  de  unge  Søskende  i  Danmark 
saavel  som  Missionærerne  megen  Glæde  og  Trøst.  I  Ok- 
tober 1851  kom  en  anden  Udgave  af  Salmebogen  med  et 
Indhold  af  45  Salmer.  I  Forordet  udtrykte  Erastus  Snow 

et  profetisk  Haab  i  Forbindelse  med  dets  Fremtid  i  følgen- 
de Ord:  »Tusinder  af  Hellige  vil  ogsaa  i  Danmark  blive 
opmuntret,  trøstet  og  styrket  ved  Brugen  af  disse  Sange, 
og  det  maa  haabes,  at  disse  faa  maa  blive  venligt  mod- 
taget, indtil  Herren  vil  oprejse  begavede  Digtere  og  føje 
mange  nye  til  Zions  Sange.«  Disse  Ord  er  paa  smukkeste 
Maade  blevet  opfyldt  baade  med  Hensyn  til  Antallet  af 
Søskende  og  Digtere,  der  er  oprejst  siden  da.  I  Løbet  af 
de  følgende  75  Aar  er  omtrent  50.000  Eksemplarer  af  den 
danske  Salmebog  blevet  udgivet  i  Danmark  og  solgt  i  det 
Land  saavel  som  i  Norge  og  Sverige,  for  ikke  at  tale  om 
flere  Udgaver  af  en  lignende  Samling  af  Salmer  udgivet  i 
den  svenske  Udgave.  Den  femtende  Udgave  af  denne  dansk- 
norske Salmebog,  der  blev  udgivet  i  1906,  indeholdt  281 
Salmer,  hvoraf  omtrent  40  er  Oversættelser  fra  Engelsk, 
nogle  faa  Udvalg  af  andre  Samfunds  Salmebøger,  medens 
Resten  er  originale.  Mange  andre  poetiske  Frembringelser 
paa  Dansk  har  været  trykt  i  »Skandinaviens  Stjerne«  fra 
Tid  til  anden,  som  ikke  har  fundet  Optagelse  i  Salme- 
bogen, skønt  de  maaske  har  været  berettiget  til  lige  saa 
megen  Paaskønnelse  som  mange  af  dem,  der  er  brugt  i 
Samlingen. 

Mandag  den  14.  April  1851  rejste  Ældste  George  P.  Dy- 
kes  fra  Aalborg  til  Slesvig,  hvortil  han  rejste  efter  Invita- 
tion af  nogle  Venner  for  at  aabne  en  ny  Arbejdsmark 
blandt  tysktalende  Folk.  Ældste  Dykes  havde  arbejdet  i 
Jylland  i  seks  Maaneder  og  tre  Dage  og  organiseret  en 
blomstrende  Gren  i  Aalborg  By,  som  da  talte  et  Hundrede 
Medlemmer,  indbefattende  en  Ældste,  tre  Lærere  og  en 
Diakon.  Han  havde  ogsaa  udsendt  1000  Traktater  om 
Evangeliets  Lærdomme,  som  han  uddelte  gratis,  ligeledes 
1000  Traktater,  der  indeholdt  Henvisninger  til  Skriften  og 
800  Eksemplarer  af  en  kronologisk  Oversigt  for  at  vise,  at 
Herrens  andet  Komme  var  nær  for  Haanden.  Han  havde 
ogsaa  uddelt  ca.  200  Traktater,  som  Broder  Erastus  Snow 
havde  sendt  ham  fra  København.  Broder  Dykes  vendte  til- 
bage til  Aalborg  den  18.  Maj  1851. 

I  Mellemtiden  arbejdede  Ældste  Erastus  Snow  og  hans 
Med-Missionærer  med  Held  i  København  og  Omegn.  Da 
nange  af  Medlemmerne  i  København  boede  i  den  Del  af 
Byen,  som  kaldes  Christianshavn  og  som  for  Størstedelen 
beboedes  af  Arbejderbefolkningen,  besluttede  man  sig  til 
it  leje  en  Sal  der,  hvor  der  kunde  afholdes  Møder.  Og  saa- 
Jedes  skete  det,  at  de  Hellige  den  25.  April  1851  rykkede 
:nd  i  en  Sal,  der  var  beliggende  paa  Hjørnet  af  Dronnin- 
gensgade og  Sankt  Annagade,  overfor  en  af  de  største  Kir- 
ker i  Byen,  Vor  Frelsers  Kirke.  I  denne  Sal  blev  der  af- 

holdt  gode  og  beaandede  Møder  i  mange  Aar  derefter,  og 
mange  Brødre,  som  senere  indtog  fremskudte  Stillinger  i 
Kirken,  modtog  her  de  forskellige  Grader  af  Præstedømmet 
og  megen  værdifuld  Undervisning  til  fremtidig  Brug. 

Forstyrrelser  fra  Pøbelens  Side  blev  hurtigt  overført  til 
den  nye  Sal  paa  Kristianshavn  og  endog  med  forøget  Styr- 
ke. Anmodning  om  Beskyttelse  blev  ignoreret  af  Politi- 
autoriteterne under  Paaskud  af,  at  deres  Pligt  kun  var  at 
holde  Orden  og  Justits  paa  Gaden  og  ikke  i  Huset.  Brød- 
rene kom  derfor  snart  til  den  Slutning,  at  hvis  de  ønskede 
Fred  og  Beskyttelse,  maattc  de  stole  paa  egen  Styrke  og 
beredte  sig  som  Følge  deraf  paa  det  næste  Angreb. 

En  Aften  viste  Pøbelen  sig  igen,  medens  Salen  var  fyldt 
med  Folk.  Apostel  Snow  placerede  to  meget  stærke  Brødre 
ved  Døren  med  Instruktion  om  at  faa  Forstyrrerne  ud 
med  Magt,  om  nødvendigt,  naar  han  gav  Signal. 

Snart  efter  begyndte  disse  Uroelementer  paa  deres  sæd- 
vanlige udfordrende  og  forstyrrende  Opførsel,  da  Apostel 
Snow,  fyldt  med  Indignation,  talte  med  en  Stemme  som 
Torden  og  sagde:  »Nu,  Brødre,  hvis  I  vil  hjælpe  mig,  skal 
vi  snart  faa  disse  Fyre  ud.«  Han  begyndte  derefter  at  tage 
sin  Frakke  af  for  at  hjælpe  med  til  den  forestaaende  Hand- 
ling. Dette  blev  imidlertid  ikke  nødvendigt,  da  Frygt  greb 
de  urolige  Elementer,  som  hurtigt  fjernede  sig  til  Udgan- 
gen, hvor  Brødrene  ventede  paa  dem  og  hjalp  dem  ned  ad 
Trapperne.  Da  Urostifterne  saaledcs  blev  udelukket  fra 
Mødet,  blev  Døren  laaset.  Forgæves  prøvede  de  paa  at 
aabne  den  udvendig  fra.  De  forøvede  imidlertid  Hærværk 
paa  Døre  og  Vægge  samt  kastede  Sten  ind  gennem  Vindu- 
erne. Efter  denne  Hændelse  forstyrrede  Urostifterne  ikke 
niere  Møderne  paa  Christianshavn.  I  den  anden  Sal  i  Lille 
Kongensgade  havde  der  fundet  saa  mange  Forstyrrelser 
Sled,  at  Ejeren,  Herr  Nehm,  som  havde  en  speciel  Bet 
som  Grundejer  ved  en  enkelt  Lejlighed  tilkaldte  Militæret 
for  al  holde  Orden,  og  saaledes  stod  en  Søndag  to  Soldater 
med  opplantede  Bajonetter  ved  Døren  indenfor  Salen,  me- 
dens Ældsterne  holdt  deres  Møde  og  prædikede  Evangeliet 

i  Fred. 

(Fortsættes). 


Thi  jeg  vil  aabenbare  mig  fra  Himlen  med  stor  Kraft 
og  stor  Herlighed,  med  alle  Himlens  Hærskarer  og  bo  i 
Retfærdighed  hos  Menneskene  paa  Jorden  et  Tusinde 
rlar,  og  de  onde  sku/de  ikke  bestaa. 

Pagtens  Bog  29:11. 

Sand  Religion  trænger  ikke  til  Forsvar 

af  Glen   H.  Grimmet.   


Det  er  fuldstændig  rigtigt  at  sige,  at  sand  Religion  ikke 
trænger  til  noget  Forsvar.  Det  er  i  Overensstemmelse  med 
Frelserens  egne  Ord,  naar  han  siger:  »Paa  deres  Frugter 
skulde  I  kende  dem.«  Der  har  aldrig  levet  nogen  stor  Mand 
eller  Kvinde,  som  har  trængt  til  Forsvar,  hverken  for  sig 
selv  eller  for  de  Bidrag,  de  har  ydet. 

Thomas  Edison  behøvede  ikke  noget  Forsvar  ved  Opfin- 
delse af  det  elektriske  Lys.  Han  bad  blot  Folk  trykke  paa 
Knappen,  og  paa  dets  Frugt  kendte  vi  det. 

Paa  samme  Maade  skulde  Religionen  prøves.  Den  skulde 
ikke  dømmes,  før  den  havde  haft  Anledning  til  at  vise, 
hvad  den  kunde  udrette. 

Kristi  Liv  og  Levned  har  aldrig  behøvet  noget  Forsvar. 
Kloge  Kristne  og  Missionærer  forsøger  aldrig  at  forsvare 
Kristi  Levned,  de  forsøger  kun  at  vise  Verden,  hvad  hans 
Liv  og  Levned  betyder  for  dem,  og  faa  Verden  til  at  høre 
derpaa. 

Paa  denne  Maade  vil  de  blive  overbevist  om  hans  Gud- 
dommelighed. 

Jesus  Kristus  er  kendt  paa  Grund  af  sine  Frugter,  de 
kom  fra  et  godt  Træ. 

Kristus  har  aldrig  benyttet  eet  Minut  af  sit  Liv  til  at 
forsvare  sig  selv  eller  de  Lærdomme,  han  lærte.  Hele  hans 
Liv  var  et  sandt  Eksempel,  han  behøvede  intet  Forsvar.  I 
hans  berømte  Bjergprædiken  kom  han  frem  med  denne 
fundamentale  Sandhed:  Det  gode  Træ  bærer  god  Frugt, 
men  et  daarligt  Træ  bærer  daarlig  Frugt;  —  derfor  paa 
deres  Frugter  skulde  I  kende  dem. 

Jesu  Kristi  Kirke  fortæller  hele  Verden,  at  den  indbefat- 
ter al  Sandhed.  Den  spørger  Verden,  om  den  vil  lytte  til 
dens  Budskab  og  sætte  det  paa  en  Prøve,  saaledes  at  den  kan 
dømmes  efter  dens  Frugt.  Kirken  lader  hele  Verden  se, 
hvorledes  den  arbejder,  og  den  som  følger  med  bliver  in- 
spireret af  dens  Lys. 


Vogter  eder,  at  I  ikke  gere  eders  Almisse  for  Menne- 
skene, for  at  anses  af  dem,  ellers  have  I  ikke  Løn  hos 
eders  Fader,  som  er  i  Himlene. 

Math.  6:1. 

En  stadig  Stigen. 


Den  store  tyske  Digter  Goethe  har  engang  sagt,  at  den 
der  stadig  stræber  fremad,  kan  Englene  forløse.  Hvad 
menes  der  egentlig  dermed?  Englene  og  de  himmelske 
Magter  vil  skue  med  Velbehag  ned  paa  det  Menneske, 
der  tænker  og  søger.  Der  er  en  Del  Mennesker,  som  gaar 
ligegyldige  og  uinteresserede  gennem  Verden;  man  kan 
sige,  at  de  sover  aandeligt.  Et  saadant  Menneske  er  kun 
en  Maskine  uden  det  Adelsmærke,  der  kendetegner  det 
levende  og  fremadstræbende  Menneske.  Og  der  er  det 
store  ved  Mennesket,  at  det  —  til  Trods  for  Alderdommens 
tærende  Kræfter  —  dog  kan  vedblive  med  at  lære  og  ud- 
vikle sig.  Man  kan  sige,  at  Alderdommen  kan  blive 
Livets  Højdepunkt  gennem  intens  Aandsvirksomhed.  Og 
det  er  Kernen:  aldrig  lade  een  eneste  Dag  gaa  hen  uden 
sjælelig  Selvudvikling,  som  —  hvis  dette  iagttages  —  vil 
forlene  Alderdommen  med  Skønhed  og  Ro. 

Mormonismens  Filosofi  er  en  ivrig  Forkæmper  for  Ud- 
vikling paa  alle  Livets  Omraader,  en  stadig  Stigen  er  dens 
Maal.  I  knappest  og  skønnest  Form  indeholdes  dette  i 
den  herlige  Sætning: 

„Guds  Herlighed  er  Intelligens". 

o.  b.  w. 


Den,  som  beder  i  rlanden,  beder  efter  Guds  Vilje;  hvor- 
for det  sker,  som  han  beder. 

Pagtens  Bog  46:30. 

Fra  Missionsmarken. 


KØBENHAVN:  Grenens  ældste  mandlige  Medlem,  Ældste  Søren 
Christensen  fyldte  den  10.  Juli  85  Aar.  Broder  Christensen  har 
været  Medlem  af  Kirken  i  33  Aar.  Han  er  en  trofast  Sidste 
Dages  Hellig,  der  efterlever  Herrens  Bud  og  Befalinger.  Vi  ned- 
beder Herrens  Velsignelser  over  Broder  Christensen. 


OGSAA  EN  FØDSELSDAG.  Søndag  den  10.  Juli  1938  fejrede 
Mark  R.  Garff,  Præsident  og  Søster  Garffs  Søn,  sin  1  Aars  Fød- 
selsdag. Flere  Søskende  og  Venner  benyttede  Anledningen  til  at 
gratulere  baade  ham  og  de  lykkelige  Forældre.  Vi  ønsker  ham 
Held  og  Lykke  i  Fremtiden. 

HJØRRING:  Tirsdag  den  28.  Juni  afgik  Broder  Niels  Andersen, 
Hjørring  ved  Døden  efter  et  længere  Sygeleje.  Begravelsen  fore- 
gik i  Stilhed  den  5.  Juli  Kl.  2,15.  —  Broder  Andersen  har  været 
Medlem  af  Kirken  siden  1917  og  har  arbejdet  som  Grenforstan- 
der i  Hjørring  i  4  Aar.  Han  var  trofast  og  pligtopfyldende  til 
det  sidste.  Broder  Andersen  efterlader  sig  12  voksne  Børn, 
hvoraf  de  11  er  Medlemmer  af  Kirken. 


ANKOMST.  Søster  Alice  Haroldson  ankom  til  Den  danske  Mis- 
sion den  23.  Juli  og  er  blevet  beskikket  til  at  arbejde  som  Mis- 
sionær i  Københavns  Distrikt.  -  Vi  nedbeder  Herrens  Velsig- 
nelse over  hende  i  Arbejdet. 


Kirkelige  Nyheder  fra  hele  Verden. 


ÆLDSTE  John  Alden  Bowers  fra  Ogden  er  blevet  beskikket  til 
Præsident  for  Den  brazilianske  Mission  som  Ruben  S.  Howells 
Efterfølger.  Ældste  Bowers  vil  overtage  sit  Embede  i  Sao  Paulo 
i  Begyndelsen  af  September.  Han  er  udgaaet  fra  Utahs  Univer- 
sitet og  arbejdede  i  Den  tyske  Mission  fra  1926  til  1929. 

ÆLDSTE  J.  Golden  Kimball,  Præsident  for  de  Halvfjerds'  første 
Raad  fejrede  sin  85  Aars  Fødselsdag  den  9.  Juni.  Ældste  Kim- 
ball er  den  ældste  af  alle  nulevende  Generalautoriteter.  Han  er 
født  i  Salt  Lake  City  i  1853  og  har  været  Medlem  af  de  Halv- 
fjerds' første  Raad  siden  den  6.  April  1892. 


